ITEL ทะยานได้อีก! โบรกฯ ชู 2 ปัจจัยบวกหนุนแนะซื้อเป้า7.5บ.
ITEL ทะยานได้อีก! โบรกฯ ชู 2 ปัจจัยบวกหนุนซื้อเป้าหมาย 7.50บ.
6 ก.ค. 2560

บล.บัวหลวง ระบุในบทวิเคราะห์วันนี้(6 ก.ค.) ว่า บริษัท อินเตอร์ลิ้งค์ เทเลคอม จำกัด (มหาชน) หรือ ITEL คาดราคาหุ้นจะปรับตัวขึ้นสะท้อนกำไรที่จะดีขึ้นอย่างต่อเนื่อง (ที่ผ่านมาราคาหุ้นแกว่งในกรอบเพราะกำไรไตรมาส3/59-ไตรมาส1/60 ยังคงต่ำกว่า 20 ล้านบาท) ซึ่งในไตรมาส2/60 นี้ จะเป็นครั้งแรกในรอบ 3 ไตรมาส ที่กำไรบริษัทเติบโตทะลุ 20 ล้านบาท
หากดูในรายละเอียดแล้วจะพบว่ากำไรส่วนใหญ่มาจากรายได้ค่าเช่าโครงข่าย (recurring) และกำไรในไตรมาสนี้จะเป็นฐานใหม่สำหรับครึ่งปีหลังให้เติบโตเร็วขึ้น จากการให้บริการลูกค้าใหม่อย่าง MTLS เพิ่มขึ้นไตรมาสละ 400 สาขา และยังมีปัจจัยหนุนราคาหุ้นระยะสั้นจากการสรุปสัญญากับลูกค้ารายใหญ่ และการเข้าประมูลโครงการเน็ตชายขอบ ยังคงคำแนะนำ ซื้อ ราคาเป้าหมาย 7.50 บาท